钦定古今图书集成/明伦汇编/氏族典/第485卷 > 《廖用贤尚友录》 > 抱嶷
## 钦定古今图书集成/明伦汇编/氏族典/第485卷 > 《廖用贤尚友录》 > 抱嶷

按《魏书抱嶷传》，“嶷字道德，安定石唐人，居直谷。自言
其先姓杞。汉灵帝时，杞匡为安定太守。董卓时惧诛，
易氏家焉。无得而知也。幼时，陇东人张干王反叛，家
染其逆。干王败，父睹生逃免。嶷没入京都，为宦人。以
忠谨被擢，累迁为中常侍、安西将军、中曹侍御尚书，
赐爵安定公，俄加散骑常侍、大长秋。老疾请外，乃以”
为镇西将军、泾州刺史，特加右光禄大夫。太和十九
年，被诏赴洛，以刺史从驾南征。后数年卒。